## Ályktun landsfundar Sjálfsbjargar Landssambands Hreyfihamlaðra um bílastæði hreyfihamlaðra

Landsfundur Sjálfsbjargar Landssambands Hreyfihamlaðra haldinn þann 23. September 2023 skorar á yfirvöld að skerpa reglur og viðurlög er varðar bílastæði hreyfihamlaðra.
Of oft uppfylla stæði sem eru merkt hreyfihömluðum ekki ákvæði í gr. 6.2.4. byggingarreglugerðar og eru því ónothæf fyrir fólk sem notar hjólastóla eða önnur hjálpartæki. Mikilvægt er að ýta undir að fyrirtæki og sveitarfélög fylgi stöðlum byggingarreglugerðar og ef ekki þá séu einhver viðurlög, svo sem dagssektir.